Alaquàs celebra amb èxit la gran festa del Duatló de la Dona
05/04/2016

# Alaquàs celebra amb èxit la gran festa del Duatló de la Dona

*   05/04/2016
*   [Esports](/categoria/7/0/esports)
*   [Imprimir](#)
*   Compartir
*    https://www.alaquas.org/documento.asp?id\_do=15414

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15414%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20amb%20%C3%A8xit%20la%20gran%20festa%20del%20Duatl%C3%B3%20de%20la%20Dona)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15414/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15414/05042016dsc_0038_Form_4.jpg)](https://www.alaquas.org/ficheros/documentos/2016/2/15414/05042016dsc_0038_Form_10.jpg "<a href='https://www.alaquas.org/ficheros/documentos/2016/2/15414/05042016dsc_0038_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra amb èxit la gran festa del Duatló de la Dona</a>")

Quasi 400 esportistes participen en el II Duatló d'Alaquàs organitzat pel club de Triatló d'Alaquàs Triculpelat, l'Ajuntament i la Federació de Triatló de la Comunitat Valenciana

Alaquàs va viure el passat diumenge 3 d’abril la Gran Festa del Duatló. Quasi 400 persones es van inscriure en el II Duatló d’Alaquàs organitzat pel club de Triatló d’Alaquàs **Triculpelat**, la Federació de Triatló de la Comunitat Valenciana i l’Ajuntament d’Alaquàs per promocionar aquest esport i commemorar el Dia Internacional de la Dona.

Esport i reptes va ser el més destacat d’aquesta jornada en la que es van donar cita dues proves. Per una banda, el **Duatló de la Dona Supresprint**, preparat especialment en homenatge a totes les dones i que va comptar amb la participació de més de 120 persones, la majoria debutants en aquesta modalitat esportiva que combina carrera a peu i cicilisme. Aquesta modalitat va constar d’una volta al primer segment de la cursa a peu de 2,5 quilòmetres, una volta al segment ciclista de 7 quilòmetres i una volta al segon segment de la cursa a peu de 1,15 quilòmetres. L’eixida va tindre lloc a les 11:30 hores.

La primera dona en arribar a la meta va ser Cristina Llinares Climent, del  CA Safor Delikia Sport, seguida de Mari Carmen Iñesta Palomar de Pasico a Pasico i Nerea Ortíz Serrano del CDM Avant Moncada Triatló i Paratriatló. L’Alcaldessa d’Alaquàs, Elvira García Campos, acompanyada del Regidor d’Esports, Fran Evangelista, van ser els encarregats de lliurar els trofeus. En la categoria de Supersprint, els primers en arribar a la meta van ser Alejandro Ortiz Serrando, del CDM Avant Moncada Triatló i Paratriatló, David Cantero del Campo de Triculpelat Alaquàs i Pablo Tudón Blasco del Tricanet de Berenguer.

La prova va estar dissenyada com una clara aposta per la iniciació a l’esport del duatló i triatló, especialment pensada per a les dones i per a les persones que volen començar a practicar aquesta modalitat esportiva. Cal destacar també el perfil de l’esportista experimentada que va competir per millorar les seues marques i preparar la temporada que començarà en breu.

Al mateix temps es va celebrar el **II Duatló Vila d’Alaquàs**. Va constar de dues voltes al primer segment de la cursa, amb un total de 5 quilòmetres, tres voltes al segment ciclista amb un total de 21 quilòmetres i una volta al segon segment de la cursa a peu amb un total de 2,5 quilòmetres. L’eixida masculina va tindre lloc a les 9 hores i la femenina a les 9:05 hores.

En la modalitat masculina els guanyadors van estar Alberto Romero Esteve, Jose María Sayas de Haro i David Sánchez García. En la esprint femenina va aconseguir pòdium Ana Soler Calvo, María Dolores Barrera Barberà i Daría Suárez Tourís.